Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับเพิ่มขึ้ …
8 พ.ย. 2561

Tactical Move
เดินเกมกลยุทธ์บ่าย
SET Index ปรับเพิ่มขึ้น 9.56 จุด (0.57%) ปิดภาคเช้าที่ 1,684.89 จุด ด้วยมูลค่าการซื้อขาย 24,368.31 ล้านบาท
Most Positive Impact: PTT (+2.1 จุด), AOT (+0.7 จุด), PTTEP (+0.58 จุด)
Most Negative Impact: ADVANC (-0.58 จุด), MAKRO (-0.24 จุด), STA (-0.15 จุด)
แนวโน้มตลาดบ่าย
ตลาดหุ้นไทยมีทิศทางสอดคล้องกับตลาดต่างประเทศตอบรับความชัดเจนเรื่องผลการเลือกตั้ง นำโดยตลาดหุ้นสหรัฐ DowJones(+2.13%) ญี่ปุ่น(+1.93%) เกาหลี(+1.37%) ฮ่องกง(+0.75%) อินโดนีเซีย(+0.56%) จีน(+0.11%)
ด้านปัจจัยต่างประเทศหลังจากผลการเลือกตั้งชัดเจนแล้วทำให้ SET Index ฟื้นตัวในวันนี้ ประเด็นต่อไปคือการประชุม FED ซึ่งเริ่มขึ้นตั้งแต่เมื่อวานนี้ และจะทราบผลในวันพรุ่งนี้โดยประเด็นการขึ้นดอกเบี้ยค่อนข้างแน่ชัดว่าจะคงเอาไว้ และไปปรับขึ้นในการประชุมเดือน ธ.ค. ที่สำคัญที่ต้องติดตามคือโทนของ FED อันจะส่งผลต่อนโยบายการเงินในปีหน้า สุดท้ายการประชุม G20 น่าจะได้เห็นความคืบหน้าการเจรจาระหว่างสหรัฐและจีนที่จะเป็นไปด้วยดี
ส่วนปัจจัยในประเทศบ่ายนี้ดร.วิษณุ เครืองาม รองนายกรัฐมนตรี จะแถลงชี้แจงช่วงเวลาและขั้นตอนสู่การเลือกตั้ง
มอง SET Index ฟื้นตัวโดยมีเป้าหมายในเดือน พ.ย. ที่ 1,710 ให้เน้นไปที่กลุ่มหุ้นที่น่าจะขึ้นนำตลาด ได้แก่ ธนาคาร การเงิน และรับเหมา ส่วนหุ้นที่ผลประกอบออกมาน่าผิดหวังควรระมัดระวัง KCE(+0.81%) DDD(+1.61%) PTG(-1.6%)
ประเด็นอื่นๆที่ต้องติดตามในวันนี้คือดุลการค้าของจีนประจำเดือน ต.ค. โดยตลาดคาดการณ์เกินดุลที่ 3.5 หมื่นล้านเหรียญสหรัฐ ขณะเดียวกันจะมีรายงานประจำเดือนของธนาคารกลางยุโรป ส่วนในวันศุกร์ฝั่งจีนจะมีการรายงาน CPI และ PPI เดือน ต.ค. โดยตลาดคาดการณ์ไว้ที่ 2.5% และ 3.3% YoY ตามลำดับ
หุ้นแนะนำ TISCO STEC SAWAD